ત્યાં તો સુપરસ્ટોરમાં કોથળીઓની રેલમછેલ હોય છે, એ સુધરે ત્યારે સુધરવાનું? એ લોકો તો કાલે ઊઠીને પ્લાસ્ટિક-વેસ્ટમાંથી ‘બેસ્ટ’ બનાવવાનો ધંધો શોધી કાઢે. પ્લાસ્ટિક શોધાયું ત્યારે ભણેલા ‘ને બુદ્ધિશાળીઓને એ વિશેષતઃ દૈવી લાગ્યું હતું. છેક ‘૬૭ના હોલિવૂડ મૂવી ‘ગ્રેજ્યુએટ’માં અદાકાર ડાયલોગ ફટકારે છે કે ધેર ઇઝ એ ગ્રેટ ફ્યૂચર ઇન પ્લાસ્ટિક્સ! ગામડાના ‘ગમાર’ તો પ્લાસ્ટિકની બોટલમાં દૂધ પિવડાવતા પણ વિચાર કરતા હતા. રેડિયો ‘ને કેસેટ પ્લેયરનું શરીર પણ લાકડાં ‘ને પતરાનું બનેલું રહેતું. આ તો વેપારીઓએ પોતાના સ્વાર્થ ‘ને મુનાફા માટે સૌને શો ‘ને સ્ટેટ્સમાં લપેટ્યા.